**---הודעה לעיתונות---**

***קבוצת עופר אבניר מציגה:***

***KYMCO Downtown 350i TCS – הקטנוע הנמכר בקטגוריה מתחדש בבקרת אחיזה***

* ***עופר אבניר משיקה את ה-DownTown 350i TCS בגרסה משופרת, לראשונה עם מערכת בקרת אחיזה***
* ***מערכת בקרת האחיזה מאפשרת לגלגל האחורי לייצר אחיזה מחדש ולייצב את הקטנוע מבלי להחליק לצדדים***
* ***כיאה לקטנוע עם בקרת אחיזה, מחיר ביטוח החובה של דגם זה צפוי להיות מוזל***
* ***מחיר הדגם החדש יחל מ-31,900 שקלים (מחירים "על הכביש")***

**תל אביב, ‏יום שני 16 ספטמבר 2019**

קבוצת עופר אבניר, יבואנית דגמי KYMCO בישראל, מציגה גרסה בטיחותית ומקיפה יותר לקטנוע המנהלים המצליח – KYMCO DownTown 350i, שכעת מתחדש במערכת בקרת אחיזה. הקטנוע הנמכר ביותר בקטגוריית נפח מנוע של 350 סמ"ק מציע בטיחות משופרת, בנוסף על הצטיינותו באספקטים המסורתיים כגון איכות הרכיבה, ההרכבה והרכיבים. ה-KYMCO DownTown 350i TCS החדש יוצע ב-31,900 שקלים (מחיר "על הכביש").

מערכת בקרת האחיזה פועלת ודוגמת את מהירות גלגלי האופנוע באופן תמידי, עשרות פעמים בשנייה. המערכת תיכנס לפעולה ותתערב אקטיבית בהעברת כוח המנוע אל הגלגל האחורי, רק כאשר במקביל מתפעל הרוכב את ידית המצערת של הקטנוע. המערכת תזהה שינויי מהירויות בין שני הגלגלים בזמן התאוצה, במקרה של סיבוב יתר של הגלגל האחורי (החלקה בתאוצה), ותפחית את כוח המנוע באמצעות הקטנת ההזרקה ואיחור ההצתה לשברירי שניות שכמעט ואינם מורגשים על ידי הרוכב. באופן זה, יכול הגלגל האחורי לייצר אחיזה מחדש ולייצב את הקטנוע מבלי שיחליק לצדדים.

רוכשי הדגם החדש זכאים להנחה של 3% על ביטוח החובה, ככל כלי רכב דו גלגלי בעל בקרת אחיזה.

קטנוע ה-DownTown מציע ניידות עירונית נוחה וביצועים עוצמתיים באמצעות מנוע צילינדר אחד, בעל 4 פעימות ו-350 סמ"ק ו-29 כ"ס. מבחינת האבזור, מציע ה-DownTown גם מערכת ABS, תא אחסון מרווח, לוח מחוונים קריא ונוח ואפשרות להתקנת מעמד לסמרטפון/GPS. יחד עם תוספות מקוריות של מדרכי רגליים מניקל בשני החלקים, העליון והתחתון, מגני ידיים אנודייז וכן משענת גב לנוסע.